tomron87/hebrew-wikipedia-sentences-corpus huggingface dataset:
בפירמידה של תהליך קבלת ההחלטות עומד הכומר של הקבוצה, הוא מארגן את שירותי הקרקע והטיסה, כאשר את השירות הזה הוא מקבל מסוכן הנסיעות בישראל או בחול.
ראש הקבוצה שואב את המידע שלו מניסיון אישי שלו כתוצאה מסיור שערך כבר בעצמו בישראל.
תוכניות הסיורים של הצליינים קשיחות למדי והן מתקיימות באחד מן המסלולים המקובלים הבאים:
המסלול הקלאסי הקצר מופיע ברוב חוברות התיירות המוכרות חבילות תיור לארץ.
הוא כולל כ-4 לילות בירושלים, 2 לילות בטבריה ולילה אחד בתל אביב או בנתניה.
במסלול מופיעים האתרים הקלאסיים כמו טבריה, נצרת, כפר כנא, הר תבור, טבחה (עין שבע), קיסריה, האתרים הדתיים בירושלים ובבית לחם, וכן מצדה וקומראן.
הם נפוצים בתוכניותיהן של קבוצות מאירופה המרכזית, מספרד ומאפריקה.
המסלול הקלאסי הוא תמצית מסעותיו של ישו בארץ הקודש וכולל את האתרים התנכיים המופיעים בברית החדשה.
במשך הסיור הצליינים מבקרים בכל המקומות שבהם ישו חי למד ועשה ניסים.
המאפיין החשוב בסיורים הוא אופי החוויה הדתית המלווה את הביקור באתרים הקדושים.
המסלול הקתולי מעט ארוך יותר.
מאפיינת אותו שהות ארוכה יותר בירושלים וסיורים מעמיקים יותר באזור.
הסיור בגליל מתרכז באתרים הקדושים לנצרות סביב הכנרת, הר האושר, טבחה, נצרת וטבילה בנהר הירדן.
מאפיינת את התיירות הקתולית תוכנית סיור קשיחה.
התיירים מעוניינים בחוויה דתית רוחנית בלבד.
קבוצות קתוליות באות מדרום אירופה ומאמריקה הלטינית והם העניים ביותר.
המסלול הפרוטסטנטי הוא הארוך מבין השלושה וכולל כ-9 לילות בירושלים, 3 לילות בטבריה ולילה אחד בנתניה.
התוכנית נפוצה בסיורים של קבוצות גרמניות ואמריקניות.
היא כוללת ביקור ב-60 אתרים.
האתרים הנוספים על אלה שבמסלול הקלאסי הם בחלקם אתרים היסטוריים או תנכיים בטווח נסיעה של עד שעה מירושלים, כמו בית גוברין ואמאוס, וכן אתרים נוספים בגליל שעקב השהות הארוכה יותר בארץ ניתן לבקר בהם, ביניהם בית שאן, הסירה בגינוסר, חמי טבריה והגליל.
בצד אתרי החובה הנוצריים יש במסלול זה הרחבה לאתרים ולמסלולים שאינם אתרי ביקור נוצריים.
מסלולי הסיור הצליינים עברו משנת 2005 שינויים משמעותיים, זאת בשל נחיתות רבות של חברות תעופה סדירות ושל טיסות שכר באילת.
הוזלת מחירי הטיסות מאפשר מסלולי סיור חדשים, חלקם עוברים את הגבול ומסיירים בסיני בדרך כלל יומיים לסנטה קתרינה ולהר משה וחוזרים לאילת וממשיכים צפונה.
קבוצות אלה אינן נוהגות ללון באזור ים המלח אלא חוזרות לירושלים או ממשיכות בדרכן לצפון.
בית הספר התיכון השש-שנתי על שם פנחס אילון נוסד בשנת תשכ"ב (1961) בחולון בשם תיכון חדש חולון, והיה לבית הספר התיכון השני בעיר.
בשנת הלימודים הראשונה תשכ"ב, נפתחו כיתות ט'-י' בלבד.
עקב איחור בהשלמת מבנה הקבע, הלימודים נפתחו והתקיימו באופן ארעי במספר חנויות ברחוב ההסתדרות 110 בעיר.
בהמשך שנת הלימודים תשכ"ב עברו התלמידים למבנה הקבע של בית הספר ברחוב הכנסת.
המחזור הראשון בבית הספר סיים את לימודיו בשנת תשכ"ד (1964).
בשנת 1982 שונה שמו של בית הספר לתיכון אילון על שמו של ראש העיר השני של חולון, פנחס אילון, כהוקרה על פועלו למען העיר ומערכת החינוך שלה.
בשנת הלימודים תשנ"ו (1995/96) נוספה לתיכון חטיבת ביניים והוא הפך לבית ספר שש-שנתי.
בשנת 1996 זכתה נבחרת הכדורעף של בית הספר באליפות הארץ לתלמידים.
תיכון אילון הוא תיכון עיוני ותלמידי התיכון ניגשים לבחינות הבגרות בכל המסלולים.
בתיכון מגמת תקשורת וקולנוע, והוא משמש כבית למגמת המחוננים העירונית של חולון.
מאז 2006 בית הספר משלב ילדים עם צרכים מיוחדים הלוקים באוטיזם גבולי עד קל.
רבים מבוגרי התיכון נטלו חלק במלחמות ישראל.
החלל הראשון של התיכון, ישראל שטרן, (מחזור ב') נפל בירושלים, כבר ביומה הראשון של מלחמת ששת הימים בהסתערות על ארמון הנציב.
בגאומטריית המישור, תיכון במשולש הוא קטע המחבר את הקודקוד של המשולש עם אמצע הצלע שמולו.
התיכון הוא אחת הבניות היסודיות בגאומטריה האוקלידית, לצד הגובה וחוצה הזווית, ונושאם של משפטים ובעיות רבות.
התיכון מחלק את המשולש לשני משולשים שווים בשטחם (כיוון שלשני המשולשים אותו בסיס ואותו גובה).
משפט התיכון קובע שריבוע אורך התיכון m מקיים , כאשר a היא הצלע שאותה חוצה התיכון, ו-b,c הן הצלעות האחרות.
שלושת המקטעים - התיכון, חוצה הזווית והגובה - מתלכדים כאשר הם יוצאים מקודקוד הראש של משולש שווה-שוקיים, ושונים זה מזה בכל מקרה אחר.
תיכון לצלע במשולש חוצה כל קטע מקביל לצלע זו, שקצותיו הם על שתי הצלעות האחרות.
במשולש ישר-זווית התיכון ליתר שווה למחציתו (ובכך מחלק את המשולש לשני משולשים שווי-שוקיים), ומהווה רדיוס במעגל החוסם את המשולש.
במשולש שווה-שוקיים, התיכונים לשוקיים שווים באורכם.
ולהפך: כל משולש שיש לו שני תיכונים שווים הוא שווה-שוקיים.
במשולש שווה-צלעות, שלושת התיכונים שווים באורכם.
שלושת התיכונים במשולש נפגשים בנקודה אחת (לפי משפט צ'בה).
נקודה זו, שהיא הממוצע של שלושת הקודקודים, היא מרכז הכובד של המשולש.
נקודת המפגש מחלקת כל תיכון ביחס של 2:1 (כאשר החלק הארוך ליד הקודקוד והקצר ליד הצלע).
הנקודה נמצאת על ישר אוילר.
שלושת התיכונים מחלקים את המשולש לשישה משולשים שווי-שטח.
סיבוב משולש אחד מכל זוג משולשים שלאורך כל אחת מצלעות המשולש, ב-180 מעלות סביב נקודת אמצע הצלע, מניב שלושה משולשים חופפים, אשר אורכי צלעותיהם הם כחלק הארוך של כל אחד משלושת התיכונים.
תיירות תמריץ היא ענף בתעשיית התיירות העוסק במתן שרותי תיירות עבור תאגידים המעוניינים להעניק חוויית טיול או נופש לגורמים שונים בשרשרת השיווק שלהם כתמריץ לעמידה ביעדים שיווקיים וכגמול על הישגיהם.
סיורי תמריץ מוענקים על ידי חברות ללקוחות נבחרים, לסוכנים ומפיצים, ולעובדים (בעיקר כאלה שעיסוקם בתחומי השיווק והמכירות), על פי רוב בדרך של הצבת יעד שנתי של מכירות או רכישות, והבטחת ההשתתפות בנסיעה לעומדים ביעדים.
במקרים רבים משולב הדבר בתוכנית תמרוץ כללית של צבירת נקודות, שבה מוצעים גם פרסי תגמול נוספים בדרגות שונות.
התפיסה העומדת מאחורי תיירות התמריץ גורסת כי חוויית נסיעה נוטה להיחרת בתודעת המקבל ובזכרונו יותר מכל גמול או פרס שווה-כסף אחר.
סיורי התמריץ מתאפיינים בדרך כלל בשימוש בשירותי תיירות ברמה גבוהה כגון מלונות פאר, מסעדות יוקרה, בילויי ערב, וריבוי פעילויות תוכן והרפתקה שנועדו להעניק למשתתף חוויה ייחודית ושונה מכל נסיעותיו התיירותיות הפרטיות.
אף שניתן להעניק לזוכים נופשי תמריץ למימוש על בסיס אינדיבידואלי, על פי רוב מתייחס המונח לנסיעה קבוצתית של הזוכים בליווי נציגים מהנהלת החברה המעניקה, שדואגים לכל צורכיהם של המשתתפים ואגב כך לגיבוש ולחיזוק הקשר וההזדהות של המשתתפים עם החברה ויעדיה.
לעיתים יתוכנן יעד סיור התמריץ כך שיכלול ביקור במפעליו, מתקניו, ארץ מוצאו או זירת פעילותו של הגוף המעניק.
העיסוק בתיירות התמריץ נחשב לאחד היוקרתיים בענף התיירות, וזאת משום ההתקשרות העסקית עם תאגידים משופעי תקציב המעוניינים בחבילת שירותים ברמה גבוהה וכל-כוללת, עבור מספר גדול יחסית של משתתפים, ובמינימום או בהיעדר מוחלט של הוצאה מצד המשתתפים במהלך הנסיעה.
ארגון והפעלת תיירות תמריץ נחשבים לתחומי התמחות ייחודיים בין סוכני ומארגני התיירות, ובעולם פועלות מספר אגודות מקצועיות בינלאומיות המאגדות את העוסקים בתחום.
כמו כן מתקיימים כנסים מקצועיים, תערוכות וירידי מסחר למקצועני התחום.
חברות המתמחות באספקת שירותי הקרקע המורכבים שנדרשים לתיירות תמריץ מכונות על פי רוב DMC - Destination Management Company ("חברת ניהול יעד"), וזוהי תת-התמחות מוכרת בין העוסקים בענף התיירות הנכנסת.
תיכון ע"ש ברוך אוסטרובסקי הוא בית הספר התיכון הממלכתי הוותיק ברעננה.
בית הספר קרוי על שמו של ברוך אוסטרובסקי, ראש המועצה הראשון של רעננה.
לפני הקמת בית הספר היה ניסיון כושל להקים בית ספר תיכון ב"בית המגן" (כיום בית הנוער של רעננה), שנסגר בשנת 1955 לאחר שלושה מחזורים שסיימו בו את לימודיהם.
לאחר ארבע שנים ללא תיכון, בשנת 1959 הוחלט על הקמת תיכון אוסטרובסקי.
במשך שנים הוא היה התיכון הממלכתי היחידי ברעננה, עד שבשנת 1991 התווסף אליו תיכון מו"ר מטרו-ווסט וכעבור עשור (2000) גם תיכון אביב.
עשרות אלפי תלמידים סיימו את לימודיהם בתיכון אוסטרובסקי.
בשיא פעילותו פעלו בכל שכבת גיל בבית הספר קרוב ל-20 כיתות (יותר מ-500 תלמידים בשכבה).
כיום לומדים בתיכון אוסטרובסקי כ-800 תלמידים, בכ-30 כיתות.
אחוז הזכאים לתעודת בגרות בקרב תלמידי התיכון הוא מן הגבוהים בארץ, ובעשור הראשון של המאה ה-21 היה אחוז הזכאים קרוב ל-100% בכל שנה.
בכל שכבה בתיכון יש 11 כיתות, כאשר כ-5 מתוכן הן כיתות עולים חדשים.
העולים מגיעים ממגוון רחב של מדינות, בהן צרפת, אנגליה, איטליה, ארצות הברית, קנדה, דרום אפריקה, דרום אמריקה ועוד.
מאז שנת 2005, ישנה בבית הספר כיתת מחוננים בכל שכבה.
במסגרת כיתת המחוננים התלמידים זוכים בהעשרה אקדמית בתחומים שונים, בפעילויות תרבות שונות ובלמידה מגוונת ויצירתית בשיעורים של מורים שהוכשרו ללמד תלמידים מחוננים.
בשנת הלימודים תשע"ו (2015) נפתחה לראשונה כיתת נחשון בשכבת י'.
במסגרת תוכנית זו עוברים התלמידים סדנאות מנהיגות, יוצאים לסיורים ברחבי הארץ, משתתפים בסמינרים להעצמה אישית ולומדים לעמוד מול קהל ולתכנן פרויקטים ארוכי טווח עם גופים עסקיים.
בין השנים 2006–2012 התקיימה בבית הספר תוכנית לפיתוח מנהיגות מתמירה באמצעות התנהגות סיוע ("בי"ס ניסויי"), בחסות האגף לניסויים וליזמות של משרד החינוך ובמימונו.
במסגרת תוכנית זו, התנסו התלמידים בייזום ובביצוע תוכניות סיוע לזולת, כיסוד לפיתוח יכולות מנהיגות.
ב-2008 זכה בית הספר בפרס החינוך המחוזי של משרד החינוך ובאותה שנה זכה בית הספר גם בפרס החינוך מטעם ארגון המורים.
מגמות הספורט והישגי בית הספר
נבחרת הכדורסל בנות של תיכון אוסטרובסקי נחשבת לאחת מהמצליחות בספורט הישראלי בכלל ובמסגרת ליגות התיכונים בפרט.
נבחרת התיכון היא הנבחרת בעלת מספר האליפויות הרב ביותר בעשור האחרון.
בנוסף, הנבחרת ייצגה את ישראל באליפות העולם לתיכונים בשנת 2004 בפולין ובשנת 2011 בסין.
מנהל הנבחרת הוא אבי שושני.
לתיכון אוסטרובסקי יש גם קבוצת כדורעף שהוקמה בשנת 1994 והעפילה באותה שנה לליגת העל של בתי הספר התיכונים.
משנת 1995 הקבוצה מדורגת בין ארבע הקבוצות הטובות ביותר במדינה.
מספר שחקניות משחקות בנוסף בנבחרת הנערות הארצית של ישראל ומייצגות את המדינה בטורנירים.
הקבוצה מבוססת על 12 שחקניות שרובן מגיעות מחטיבת הביניים "השרון" ברעננה.
את הקבוצה מאמנת בשנים האחרונות אורית סלים שמאמנת גם את הבוגרות של רעננה.
מנהל הקבוצה עד לשנת 2020 היה אבי שושני.
לתיכון יש גם נבחרת אתלטיקה וכן מתקיימת בו מגמת מחול.
מהתיכון יצאו תלמידים כרקדנים בלהקת המחול הקיבוצית, להקת בת שבע והבלט הישראלי.
בשנת 2016 זכתה משלחת בית הספר במקום הראשון של אליפות הסייבר הישראלית.
תיירי מרקס הוא שף יהודי צרפתי.
סבו, מרסל מרקס, היה מהגר יהודי-פולני, קומוניסט בהשקפת עולמו, שנלחם במלחמת האזרחים בספרד.
תיירי מרקס נולד וגדל בשכונת מנילמונטאן בפריז, עבד באגודת "לה קומפאניון די דוואר" ב-1978 וקיבל דיפלומה באפייה ומגדנאות.
עבד בבית אבות כשר שמשפחת רוטשילד תרמה לפריז.
ב-1981, בהיותו בן 18, הצטרף לכוח הצנחנים הצרפתי של יוניפי"ל ללבנון, וב-1983 נפצע בפיגוע החזבאללה נגד המפקדה הצרפתית בביירות.
התלמד במסעדות "לדואיין", "טיוואן", "ג'אמן" של ז'ואל רובישון ובמסעדתו של אלן שאפל.
הוא נסע לאוסטרליה שם היה שף במלון רג'נסי.
אחר-כך היה שף בעיר במסעדת "רוק אן ואל" בטור והשיג כוכב במדריך מישלן.
עבר למסעדת "שבאל בלאן" בנים, שהחזיקה בתקופתו בכוכב במישלן ונסע לחופשות בסינגפור, בהונג קונג ובטוקיו.
ב-1994 מונה לשף של מסעדת "קורדיאן באז'" (Cordeillan-Bages), המצויה במלון רלה א שאטו בפויאק, בורדו, במבנה מהמאה ה-18. המסעדה שייכת למשפחת קאז, שבבעלותה גם חמישה יקבים בבורדו, שהידוע שבהם הוא "שאטו לנש-באז'", והיא מחזיקה גם במסעדת "לה שאפון פין" ובבית ספר ליין.
מסעדת "קורדיאן באז'" בראשותו זכתה בכוכב במדריך מישלן ב-1996 והגיעה לשני כוכבים ב-2000. מרקס נבחר לשף השנה של מדריך הגו מיו לשנת 2006. ב-2011 המסעדה החזיקה בשני כוכבים במדריך מישלן וב-19 נקודות בגו מיו.
מרקס עזב את "קורדיאן באז' ונכון ל-2018 הוא השף של מלון מנדרין בפריז, בו יש לו מסעדה עם שני כוכבים.
מרקס מבשל את מוצרי אזור בורדו, תוך שילוב השפעות בינלאומיות, ומשלב בתבשיליו גסטרונומיה מולקולרית.
החל מפברואר 2010 הוא אחד השופטים בתוכנית המציאות "Top Chef" בגרסתה הצרפתית המשודרת ברשת הטלוויזיה M6. מרקס עזב את התכנית לאחר 5 עונות ב-2014.
תיירי ז'ונקה היה סופר צרפתי שהתמחה בספרי פשע המשלבים סאטירה פוליטית וביקורת חברתית.
ז'ונקה, יליד פריז, הושפע בילדותו מהקולנוע.
למד פילוסופיה באוניברסיטת קרטיי, ועבד בין היתר בתחום הגריאטריה.
כשהמוות נוכח בכל מקום הוא החל לכתוב בשנת 1982 את ספרו הראשון, כדי לספר על המראות הקשים וכמחווה לפנסיונר שאיתו התיידד.
הרומן האחרון והמוכר ביותר שלו מחוץ לצרפת היה "מיגל" (Mygale, 2003), שיצא לאור בשפה האנגלית ב-2005 תחת השם "טרנטולה".
ספרו זה עובד לסרט קולנוע בשם "העור בו אני חי" על ידי הבמאי הספרדי פדרו אלמודובר, ונכנס במאי 2011 לתחרות בפסטיבל הקולנוע בקאן.
ז'ונקה מת בגיל 55 בבית חולים בפריז.
תיכון אבלון הוא סרט ששודר בערוץ דיסני בשנת 2011 והוא מבוסס על ספרה של הסופרת מג קאבוט.
אלי בת ה-16 מגיעה לתיכון אבלון בעקבות עבודתם של הוריה בתור מרצים וחוקרים של ימי הביניים.
הסרט מתחיל בחלומה של אלי במלחמה של המלך ארתור.
אלי חושבת שהיא והוריה עוזבים את המקום בתוך חצי שנה, אך אימה אומרת לה שהם הולכים להישאר במשך שלוש שנים.
אלי יוצאת לריצת בוקר, ומכירה את ויל, ספורטאי מצטיין בתיכון אבלון.
ביומה הראשון בתיכון היא מכירה את החברה של ויל-ג'ן, וחברו הטוב ביותר, לאנס.
מרקו, אחיו החורג של ויל, מאיים במיילס, החנון של הכיתה.
בשיעור של מר מור, המורה להיסטוריה, היא עובדת על עבודה יחד עם מיילס.
במהלך הסרט אלי מגלה שמיילס רואה את העתיד.
מיילס ואלי עובדים של מסדר הדוב, שהיה קיים בימי המלך ארתור.
הם מוצאים דף נסתר בספר על מסדר הדוב, ורואים שביום שיהיה בו מטר מטאורים וליקוי חמה ביחד, גלגול נשמתו של המלך ארתור ייחשף, ומורדריד ינסה להרוס את המלך ארתור.
במהלך מסיבה שעורך ויל, תופסת אלי את לאנס וג'ן יחד בחדר בקומה העליונה.
אלי מבינה שלאנס וג'ן הם כמו החברים הבוגדים שהיו למלך ארתור.
מרקו משביע את אלי לא לומר מילה על כך לויל, ולא, יקרה משהו רע.
אלי ומיילס חושדים במרקו-שהוא מורדריד.
הסרט מסתיים בכך שכל האבירים והמלך ארתור יושבים בשולחן העגול.
אילין "אלי" – ילדה בת 16 שעוברת לתיכון אבלון, פוגשת בויל, ומתאהבת בו.
גלגול נשמתה של גבירת האגם.
ויליאם "ויל" (גרג סולקין) – שחקן הפוטבול המצטיין בתיכון אבלון.
היה החבר של ג'ן אך נפרדו לאחר שג'ן בגדה בו.
גלגול נשמתו של המלך ארתור.
מיילס – (דבון גריי) החנון של הכיתה.
עושה עבודה עם אלי על מסדר הדוב.
החבר הכי טוב של אלי.
ג'ניפר "ג'ן" – החברה של ויל, אך בגדה בו עם לאנס.
לאנס – החבר הכי טוב של ויל.
מרקו – אביו של ויל ואימו של מרקו התחתנו.
מר מורטון – מורה להיסטוריה.
בסוף הספר מועלה חשד שהוא גלגולו של מרלין.
תיירי פיג'ו טזאמטה הוא כדורגלן עבר מגינאה המשוונית ממוצא קמרוני ששיחק בעמדת החלוץ.
טזאמטה נולד בדואלה בירת קמרון, התחיל את הקריירה שלו במועדונים מקומיים.
בקיץ הצטרף לקסוויקה טיגרס המלטזית.
במהלך הקריירה שלו שיחק טזמאטה בהורן, שוונאנסטאדט, פאשינג ואוסטריה קרנטן האוסטריות.
בינואר 2008 הגיע לישראל כדי לחותם במכבי נתניה והוא עזר לה להגיע למקום השני בסיום העונה שמוביל למוקדמות גביע אופ"א.
ב-26 בינואר 2009 קיבל כרטיס אדום בהפסד 2-1 נגד הפועל תל אביב ולאחר המשחק שוחרר מהמועדון לאחר קיבל כרטיס אדום שגם במשחק מול מכבי חיפה שאירע חודש קודם לכם.
לאחר מכן הספיק לשחק עבור דיארבקירספור, קוניאספור, אוסטריה קלגנפורט, פורט וסנט-קולומבן לוסימנסה לפני שחתם בוולטה.
בינואר חתם בהרטברג אומגבונג מהליגה הרביעית באוסטריה.
בצעירותו שיחק טזאמטה בנבחרת הנוער של קמרון, ובשנת החליט לשחק עבור נבחרת גינאה המשוונית.
ב-8 בפברואר 2011 ערך את הופעת הבכורה שלו במדים הלאומיים במשחק ידידות נגד .
ב-29 במרץ 2011 הבקיע את שער הבכורה שלו בנבחרת בניצחון 0-1 נגד .
הוא נכלל בסגל הנבחרת לקראת גביע אפריקה לאומות 2012.
תיירי דובאי הוא כדורגלן עבר מחוף השנהב ששיחק בעמדת הקשר.
בשנת 2005, דובאי החל את הקריירה המקצועית שלו בגיל 17 כאשר שיחק בקבוצת אתלטיק אדג'מי מעיר הולדתו.
ב-22 באוגוסט 2007, מועדון הכדורגל יאנג בויז ברן מליגת העל השווייצרית החתים דובאי לאחר שנתיים באדג'מי.
בשנת 2008, דובאי בן ה-21 נפצע ולא יכל לשחק מספר חודשים.
באמצע 2009, הוא חזר להתאמן עם הקבוצה.
הוא עבר פרק זמן של 4 שנים במדי יאנג בויז וסיים עם 77 הופעות ושני שערים.
ב-2 ביולי 2011, חתם דובאי על חוזה של חמש שנים עם הקבוצה האיטלקית אודינזה מהסרייה א'.
ב-17 בינואר 2012, שישה חודשים לאחר שחתם באודינזה, הוא הושאל למועדון הצרפתי סושו עד לסוף העונה.
בסיום העונה, סושו החליטה להפוך את ההשאלה למעבר קבוע והחתימה את דובאי על חוזה של ארבע שנים.
לאחר עונה נוספת בסושו, עבר דובאי למועדון הכדורגל השווייצרי לוצרן לעונה אחת.
ב-17 באוגוסט 2015, חתם דובאי בבני יהודה תל אביב.
ב-22 באוגוסט, במשחק הבכורה שלו במדי בני יהודה כבש דובאי שער בניצחון החוץ 3-0 על מכבי חיפה.
בהמשך העונה דובאי איבד את מקומו בהרכב ומיעט לשחק, ביולי 2016 בני יהודה הודיעה על שחרורו.
ב-26 במרץ 2008, דובאי ערך את הופעת הבכורה שלו במדי הנבחרת הלאומית במשחק נגד תוניסיה.
תיירי נויביל הוא נהג מרוצים בלגי המתחרה באליפות העולם בראלי עבור קבוצת יונדאי.
בשנת 2024 זכה באליפות הנהגים.
נויביל החל להתחרות בשנת 2010 באופן עצמאי בסבב אליפות העולם בראלי לצעירים (JWRC), במסגרתו התחרה בחמישה מרוצים.
בשלושה מרוצים הוא לא הגיע לקו הסיום, הוא ניצח במרוץ אחד וסיים במקום השלישי במרוץ הנוסף.
במקביל השתתף בשישה מרוצים בסבב האינטרקונטנינטל ראלי צ'אלנג' (IRC).
בשנת 2011 התחרה בעונה מלאה של סבב ה-IRC ואף רשם שני ניצחונות (בקורסיקה ובסן רמו).
בשנת 2012 הוחתם על ידי סיטרואן כנהג בקבוצת המשנה.
הוא התחרה עבור הקבוצה ב-11 מרוצים וצבר נקודות בחמישה מתוכם.
בשני המרוצים הנוספים של העונה (ניו זילנד ואיטליה) התחרה עבור קבוצת הראלי קטר.
בשנת 2013 עזב את סיטרואן ועבר לנהוג בפורד פיאסטה RS WRC של הקבוצה הקטרית.
במרוץ הראשון של העונה החליק מהמסלול ופרש.
במהלך העונה צבר נקודות באחד עשר מתוך שלושה עשר המרוצים, כולל שבעה פודיומים מתוכם חמישה רצופים.
את העונה סיים במקום השני אחרי סבסטיאן אוז'ייה.
יונדאי חזרה לסבב אליפות העולם בראלי בעונת 2014 עם דגם היונדאי i20 WRC לאחר היעדרות של 11 שנים והחתימה את נויביל כנהג המוביל של הקבוצה המתחדשת.
בראלי גרמניה החליק רכבו של נויביל מהמסלול והתהפך שש פעמים, למרות התאונה הקשה הצליח לחזור לתחרות ואף סיים אותה כמנצח, ניצחון בכורה אישי וקבוצתי.
עונת 2015 נפתחה בצורה טובה עבור נויביל שסיים חמישי במונקו, שני בשוודיה ושמיני במקסיקו.
תאונה קשה שעבר בראלי ארגנטינה פגעה ביכולתו עד לסיום העונה והוא הצליח להגיע לפודיום רק עוד פעם אחת עד לסיום העונה.
דני סורדו והיידן פאדון, חבריו לקבוצה, השיגו תוצאות טובות ממנו במרוצי סיום העונה, אך בניקוד הכללי סיים לפניהם.
בעונת 2016 הוביל את נהגי הקבוצה וסיים את העונה במקום השני, אחרי סבסטיאן אוז'ייה.
בראלי סרדיניה השיג את ניצחונו השני בקריירה ואת העונה סיים עם רצף של חמישה מרוצים בהם הגיע לפודיום.
ב-2024 זכה בתואר אלוף העולם באליפות העולם בראלי, ובכך היה לבלגי הראשון שזכה בתואר.
תיכון בהיי הוא סרט קומדיה אמריקאי על גיבורי על הלומדים בתיכון מיוחד.
הסרט יצא לאקרנים ב-2005. הסרט בבימויו של מייק מיטשל, נכתב על ידי פול הרננדז, רוברט סקולי ומארק מקוקל.
כוכבי הסרט מייקל אנגרנו, דניאל פאנאבייקר, קורט ראסל, קלי פרסטון, מרי אליזבת ווינסטד, סטיבן סטרייט ולינדה קרטר.
ויל סטרונגהולד מתחיל את כיתה ט' בתיכון היי, תיכון המיועד לתלמידים עם כוחות על.
ההורים של ויל הם הקומנדר וג'טסטרים, צמד גיבורי העל המפורסם ביותר בעולם.
לילה היא חברתו הטובה ביותר של ויל (וגם מאוהבת בו בסתר) ולה היכולת לשלוט בצמחים.
ויל מאוד לחוץ לגבי הלימודים בבית הספר, בגלל שאין לו כוחות על (עובדה שהוריו לא יודעים).
ביום הראשון, הוא ושאר תלמידי השנה הראשונה מוטרדים על ידי שני בריונים: "ספיד", תלמיד י"ב בעלת כוחות על של מהירות, ולאש, תלמיד י"ב עם גמישות קיצונית.
בגלל שאין לו כוחות, ויל נכנס לתוכנית הלימודים של "עוזרי גיבורים", המכשירה אותו בתור סיידקיק.
חבריו לכיתה כוללים את איתן, שיכול להפוך לשלולית; זאק, אשר זוהר בחושך; "מג'נטה", שיכולה להפוך לשרקן; ולילה, שמסרבת להדגים את כוחותיה במחאה על הפרדת הכיתות לגיבורים, ולעוזרי גיבורים.
את הכיתה מלמד "ילד אמריקני" שהיה עוזר הגיבור של הקומנדר.
הקומנדר אינו מודע לכך שהבן שלו אינו בכיתת הגיבורים, אלא בכיתת עוזרי הגיבורים, ומראה לו את החדר הסודי.
שם הוא מתגאה במיוחד בנשק מסתורי "המוצץ", אשר לקח מן "רויאל פיין".
זו הייתה הפעם הראשונה שבה לחם לצד ג'טסטרים.
לצופים מתגלה כי בחדר יש מצלמה סודית של רויאל פיין שצופה בהם.
ויל מתחיל להתאקלם בבית הספר כאשר הוא מסתבך עם וורן פיס, תלמיד בעל יכולת שליטה באש.
אביו של וורן הוא נבל שנתפס על ידי אביו של ויל.
קטטה מתחילה בין השנים ובמהלכה ויל מקבל את כוחות העל שלו, כוח פיזי עצום.
הוא מנצח בקרב ומרשים את גוון גרייסון, תלמידת י"ב יפה ומקובלת בעלת יכולת לשלוט בטכנולוגיה עם מחשבה.
ויל מתחיל לבלות יותר זמן עם גוון ושאר הגיבורים, ופחות עם חבריו עוזרי הגיבורים.
לילה מבקשת מוורן פיס ללכת איתה לנשף הסיום, בתגובה לכך שויל הזמין את גוון.
יום לפני הנשף, גוון מארגנת מסיבה בבית של ויל.
היא מפתה את ויל שמכניס אותה לחדר הסודי, שם היא מצליחה לגנוב את המוצץ.
כשלילה עוברת ליד הבית ונכנסת למסיבה גוון משקרת לה ואומרת לה שויל יודע שהיא אוהבת אותו, אבל לא מעוניין בה.
לילה בורחת מהמסיבה וויל נפרד מגוון בכעס.
הוא מחליט לא ללכת לנשף, למרות שהוריו הוזמנו לשם כאורחי הכבוד.
מאוחר יותר, הוא מסתכל על ספר המחזור את אביו, ורואה תלמידה מאוד דומה לגוון שמחזיקה נשק שנראה כמו המוצץ.
ויל מבין כי גוון היא הבת של רויאל פיין וכי גנבה את המוצץ.
בנשף, גוון מגלה לויל כי היא למעשה רויאל פיין.
במהלך הקרב שלה עם הקומנדר וג'טסטרים, המוצץ, שאמור להפוך אנשים לתינוקות, התקלקל והחזיר אותה להיות תינוקת.
רויאל פיין חיכתה שש עשרה שנים כדי לנקום.
עם העזרה של ספיד, לאש, ופני (חברתה הטובה שמסוגלת לשכפל את עצמה), היא משתלטת על בית הספר ומשתמשת במוצץ להפוך את המורים ואת התלמידים לתינוקות.
כשויל הגיע לבית הספר, הוא מתנצל בפני לילה, ושאר חבריו, ואומר ללילה שהוא אוהב אותה גם כן.
ויל הולך להילחם ברויאל פיין, שחבריו נלחמים בעוזריה.
רויאל פיין חיבלה במכשיר האנטי כבידה של בית הספר והוא צונח לאדמה.
בינתיים ויל מגלה כי יש לו גם כוחות של טיסה, והוא מאט את הקצב של הנפילה.
בינתיים חבריו מחדשים את מכשיר הכבידה ומצילים את בית הספר.
גוון פני, ספיד ולאש נתפסים ונכלאים.
בסוף הסרט ישנה קריינות ובה מסבירים כי ויל ולילה הפכו לזוג, והוא וורן הפכו לחברים הטובים ביותר, ורון וילסון (נהג בית הספר נטול הכוחות) צבר כוחות על אנושיים אחרי נפילה לתוך מכל של פסולת רעילה, ובכך הופך לגיבור על.
גוון גרייסון (מרי אליזבת' וינסטד)
וורן פיס (סטיבן סטרייט) - הערה: כנראה משחק מילים של War and peace (מלחמה ושלום).
באתר עגבניות רקובות הוא זכה לדירוג של 73. נכתב עליו כי הוא סרט חביב וכיף לכל המשפחה.באתר עין הדג נכתב כי הסרט משלב בין סרטי גיבורים, סרטי קומדיה, ורומנטיקה יחדיו בצורה נהדרת.
תיכון איתן רמת גן ע"ש רפאל איתן הוא בית ספר תיכון ארבע-שנתי במעמד מוכר שאינו רשמי בעיר רמת גן.
בית הספר נוסד בשנת 1966 כתיכון מקצועי לבנים של רשת אורט ונודע בשם "אורט רמת גן".
בטקס הפתיחה של בית הספר נאם ראש עיריית רמת גן דאז אברהם קריניצי.
בשנת 1981 שונה שמו ל"קריית החינוך אורט" והוצעו בו מגמות כגון חשמל, מכניקה, מזכירות, אלקטרוניקה, חשבונאות, שרטוט, פקידות ויהלומים.
לאורך שנות השמונים והתשעים היה זה בית הספר התיכון הגדול ברמת גן, עם למעלה מ-10 כיתות בשכבה.
בשנת 2003 נקרא מחדש על שמו של רפאל איתן, הרמטכ"ל ה-11 של צה"ל, חבר הכנסת ושר בממשלות ישראל.
נכון ל-2022, בבית הספר לומדים כ-160 תלמידים, בכיתות ט'-י"ב, עם בין 1–2 כיתות בשכבה.
צוות המורים מונה כ-20 חברי סגל.
את בית הספר מנהלת נועה אבניאל בר און.
על מנהליו הקודמים ניתן למנות את ערן ירושלמי, עופר אילות ומירי ענני.
תוכנית הלימודים במגמת תיירות ופנאי מותאמת לידע האקדמי ולתיירות במאה ה-21. נוסף על תעודת בגרות, מגמה זו מקנה גם הכשרה מקצועית לתעסוקה בענף התיירות, ומעודדת הגשמה של מטרות לאומיות הקשורות בפיתוח התיירות בישראל.
המגמה מכשירה את תלמידיה להשתמש בטכנולוגיות מחשוב ותקשורת.
הלימודים כוללים לימודים עיוניים ויישום החומר הנלמד באמצעות עבודה במעבדות תקשורת ומעבדות פירוק והרכבה וירטואליות ופיזיות.
על התלמידים להגיש פרויקט במהלך לימודיהם ועבודת גמר בתום הלימודים.
התלמידים לומדים עבודה עם מערכות ליצירת רשתות מחשבים ותקשורת וניהול מערכות תקשורת.
בית הספר התיכון על שם יצחק בן-צבי הוא בית ספר תיכון ממלכתי שלוש-שנתי הנמצא בעיר קריית אונו.
בית הספר נוסד ב-1960, והוא קרוי על שמו של יצחק בן-צבי.
בית הספר הוקם על ידי ישראל אליסף שעמד בראשו כעשרים שנה.
מנהלת בית הספר הנוכחית היא גלית לוי.
בבית הספר נלמדים כל מקצועות החובה, ובין מקצועות הבחירה ניתן ללמוד כימיה, פיזיקה, ביולוגיה, ספורט (כדורסל, כדורגל וכדוריד), סוציולוגיה (כלכלה/פסיכולוגיה), ערבית, מדעי המחשב, ביוטכנולוגיה, תיאטרון, אדריכלות, קולנוע, מוזיקה, אומנות, דיפלומטיה ומחול.
על מנת להתקבל למגמות המיוחדות נדרש לעבור מבחני קבלה באמצע כיתה ט'.
בנוסף, בית הספר מציע מספר מסלולים ייחודיים כגון כיתת הנדסת תוכנה, כיתת מחוננים וכיתה מדעית.
בבית הספר לומדים כיום כ-2,000 תלמידים, כאשר אחוז הזכאים לבגרות בו הוא מעל 90% וממוצע ציוני הבגרות הוא מעל לממוצע הארצי.
במסגרת מגמת המוזיקה, מתקיימים מופעי סוף שנה ביידיש של שירים ביידיש.
היום לומדים בבית הספר שלוש יחידות לבגרות בתרבות יידיש.
התוכנית בתמיכת הרשות הלאומית לתרבות היידיש.
"מרכז ההעצמה" בבית הספר הוא מקום המאפשר לתלמידים ללמוד שעות פרטניות ותגבור בנוסף לשעות הלימודים.
במרכז לומדים בקבוצות קטנות של עד חמישה תלמידים ובו מתקיימים בין היתר מפגשים לניהול עצמי, טיפול בחרדת בחינות ועוד.
תיכון "השלום" למדעים ואמנויות מצפה רמון ע"ש יצחק רבין הוא בית ספר תיכון מקיף (ממלכתי על יסודי), שש שנתי (כיתות ז'-י"ב) במצפה רמון
בית ספר תיכון "השלום" נבחר על ידי משרד החינוך זו שנה שנייה, לקחת חלק בתוכנית "אמירים" לטיפוח תלמידים מצטיינים כחלק מפיתוח תרבות מצוינות בבית הספר.
בית הספר מונה כ-270 תלמידים כיתות ז' – י"ב.
בכל שכבה שתי כיתות לימוד.
בית הספר ממוקם ברחוב רחבעם זאבי 3. בבית הספר תלמידים מחוננים וכן תלמידים בעלי צרכים מיוחדים.
מבנה בית הספר ועיצובו הארכיטקטוני שואבים השראה מהנוף המדברי.
בכל שכבה בחטיבה העליונה ישנה כיתה עיונית המכוונת את תלמידיה לתעודת בגרות איכותית וכיתת אומ"ץ, בה ניתן סיוע לימודי נוסף ומענה לאוכלוסייה מגוונת שייעודה תעודת בגרות מלאה.
בשנת 2016 למדו בבית הספר 243 תלמידים (24.3 תלמידים בכיתה).
אחוז התלמידים הזכאים לבגרות עמד על 78.9%.
מנהלת "תיכון "השלום" מצפה רמון ע"ש יצחק רבין" מרים אורנשטיין דה- מלאך, בתו של יואל דה-מלאך חברת קיבוץ רביבים ניהלה בין השנים 2007-2013 את אורט ספיר ירוחם בירוחם.
אזרחות, אמנות, אנגלית, אשכולות, ביולוגיה, גאוגרפיה, העשרה, היסטוריה, חינוך גופני, כימיה, לשון והבעה, מדעים, מוט"ב (מדע וטכנולוגיה בחברה), מתמטיקה, ספרות, פיזיקה, פילוסופיה, של"ח (ראשי תיבות "שדה לאום חברה"; השם המלא: "של"ח וידיעת הארץ"), תיאטרון, תיירות, תנ"ך, תרבות ישראל
תוכנית "אמירים" ו"קדם עתידים" – תוכניות למצוינים
תוכנית "מניפה" ו"תל"ם" (תנופה לבגרות מלאה) – תוכנית לתלמידים הזקוקים להעצמה לימודית וחברתית
תוכנית "אשכולות" – קורסי העשרה במגוון תחומים מעורב ז' –ט' עם מתן דגש למדעים ואמנויות.
אשכול ספורט אמנות ותנועה- מחול מודרני, תיאטרון, כדורגל, כדורעף, ציור, פיסול, מוזיקה ממוחשבת והיפהופ.
אשכול המדעי– צילום אמנותי, שחמט, דיבייט, סיור מדברי, בישול מולקולרי, עבודות חקר ומדעים.
תוכנית "שער שוויון"- קבוצת כדורגל הנפגשת מדי שבוע לאימונים שבועיים ומשתתפת בטורנירים ברמה הארצית.
משתתפי התוכנית מקבלים סיוע לימודי באמצעות מרכזי למידה.
בשנת הלימודים ה'תש"ף (2020/2019) נפתחה מגמת מוזיקה בתיכון השלום, בניהולו של פרופ' מיכאל וולפה, תושב שדה בוקר.
בתוכנית הלימודים מתקיימים שיעורי קדם-מגמה לתלמידי כתות ז' הלומדים נגינה זו השנה השלישית במסגרת תוכנית "סולמות".
משתתפים בשיעורי המגמה ומנגנים בתזמורת הנשיפה של מצפה רמון בניצוחו של אנטולי ורגוצקי
מגמות: ביולוגיה מולקולרית, פיזיקה, תיאטרון, פילוסופיה, האדם במדבר, מדעי כדור הארץ.
אפשרות להרחבה וביצוע עבודות גמר בהיקף 5 יח"ל לתלמידים מצטיינים במקצועות המדעים וכן בתחומים נוספים.
העבודות מתבצעות בהנחיה של חוקרים ממכוני המחקר השונים בנגב ובראשם שלוחת מצפה רמון (לשעבר מרכז "מדע רמון").
תוכנית נגישות להשכלה גבוהה באוניברסיטת בן-גוריון בנגב.
חטיבת ביניים - 4 כיתות
חטיבה עליונה - 8 כיתות
תיכון אורט אבין (שם רשמי: "אורט אבין - תיכון למדעים, אומניות ותקשורת") הוא בית ספר תיכון עירוני ארבע שנתי (כיתות ט'-י"ב) בעיר רמת גן, הממוקם בשכונת רמת השקמה.
בית הספר נמצא בבעלות רשת אורט ישראל.
התיכון קרוי על שמו של תורם אמריקאי יהודי אשר ביקש לתרום להקמת בית ספר טכנולוגי מדעי.
בית הספר נוסד כבית ספר פרטי לכימיה בשנת 1954. הוא מנוהל על ידי רשת אורט משנת 1965 ונתמך על ידי עיריית רמת גן.
בראשיתו היו בו שתי כיתות לימוד בלבד, ובהן נלמדו מקצועות מדעיים שונים, בדגש על כימיה ברמה אוניברסיטאית.
משנת 2012 עד שנת 2021 ניהלה את בית הספר מריאנה בן יוסף (כיום מנהלת המחלקה לחינוך על-יסודי ברמת גן) ומספטמבר 2021 מנהל את בית הספר מר רותם לצטר.
בבית הספר לומדים תלמידים מהעיר רמת גן וכמו כן, לומדים בו גם תלמידים מערים אחרות באזור.
נכון לשנת הלימודים תשפ"ג, בבית הספר לומדים 771 תלמידים והוא משלב למידה עיונית והשכלה טכנולוגית.
בשנת תשפ"ב אחוז תלמידי בית הספר בשכבת י"ב אשר היו זכאים לתעודת בגרות היה 100%.
בית הספר זכה בפרס החינוך הארצי בשנת תשע"ז.
תקשורת וקולנוע - המגמה מורכבת משני מסלולים: מסלול עיוני ומסלול מעשי.
סה"כ מספר יחידות הלימוד במגמה - 10 יח"ל.
במסלול העיוני (5 יח"ל) התלמידים לומדים בצורה עיונית על סמך מאמרים אקדמיים על זירות התקשורת השונות.
במסלול המעשי (5 יח"ל) על התלמידים מוטלת משימה להפיק סרט דוקומנטרי.
מגמת התקשורת והקולנוע בתיכון זכתה בפרסים רבים ותעודות הצטיינות.
הנדסת תוכנה ומחשבים - במגמה ישנם שני מסלולים, מסלול אבטחת מידע ומסלול בתכנון מערכות.
סה"כ יחידות הלימוד במגמה - 10 יח"ל.
במגמה התלמידים לומדים שפות תכנות שונות, מציאת פתרונות לבעיות אלגוריתמיות, ניתוח ותכנון של מערכות תוכנה גדולות ומורכבות ותכנון מערכות המשלבות אינטרנט ובינה מלאכותית.
רובוטיקה - היקף יחידות הלימוד במגמה - 10 יח"ל.
במגמה התלמידים רוכשים ידע והבנה טכנולוגיים ולומדים את יסודות השפה ההנדסית.
התלמידים במגמה עובדים בקבוצות של 3 תלמידים בסביבת פרויקטים מסוג pbl.
בסיום הלימודים מגישים התלמידים פרויקט גמר.
הפרויקט כולל תחומי דעת טכנולוגיים המשמשים תשתית לעולם ההייטק: רובוטיקה, תוכנה, אלקטרוניקה, פיזיקה, עיצוב תעשייתי ותקשורת.
ביוטכנולוגיה - היקף יחידות הלימוד במגמה - 10 יח"ל.
במגמה התלמידים לומדים נושאים רבים, בניהם: הנדסה ביו-רפואית, הנדסה גנטית ועוד.
התלמידים במגמה שותפים בעבודת מחקר הנערכת במוסדות אקדמיים.
התלמידים במגמה זו מעמיקים בנושאי מחקר חדשניים ולומדים מיומנויות לעבודה עם מכשור אוניברסיטאי מתקדם תוך הכרת מערכת המחקר ושיטות העבודה.
בשנת תשע"ט, השתתפו התלמידים במחקר שמאפשר חידוש תאי עצב פגועים ויכול לעזור לחולים במחלות מערכת העצבים כגון: פרקינסון, אלצהיימר, ALS, הנטינגטון ועוד.
אומנות ועיצוב - היקף יחידות הלימוד במגמה - עד 10 יח"ל.
במגמה התלמידים לומדים ומתנסים בטכניקות שונות כגון: עיצוב גרפי, רישום, ציור בחומרים שונים, פיסול בחומרים מגוונים, הדפס וצילום.
התלמידים ניגשים לבגרות עיונית ובכיתה יב' התלמידים עובדים במשך כחצי שנה על פרויקט אישי אותו הם מציגים בסוף השנה בתערוכה מיוחדת.
מדעי החברה - היקף יחידות הלימוד במגמה - 5 יח"ל.
במגמה נלמדים שני מסלולים- סוציולוגיה ופסיכולוגיה.
במסגרת הלימודים במגמה, התלמידים יוצאים לסיורים ברחבי הארץ להיכרות עם אוכלוסיות חברתיות מגוונות ושומעים הרצאות מידי מומחים בתחום.
ערבית - היקף יחידות הלימוד במגמה - 5 יח"ל.
את לימודי הערבית באורט אבין ניתן לשלב עם כל מגמות הלימוד.
במגמת ערבית התלמידים זוכים להערכה גבוהה מצד יחידות האמ"ן בצה"ל.
ספרדית - היקף יחידות הלימוד במגמה - 5 יח"ל.
את לימודי הספרדית באורט אבין ניתן לשלב עם כל מגמות הלימוד.
במסגרת הלימודים במגמה התלמידים משתתפים בסדנאות העשרה והרצאות על התרבות הדרום-אמריקאית והספרדית.
התיכון המקיף לאמנויות ולמדעים על שם יגאל אלון ברמת השרון הוא בית ספר תיכון שזכה לפרסום ברחבי הארץ בעיקר בשל מגמות האמנות שלו.
בשנות ה-70 של המאה ה-20 הייתה רמת השרון עדיין מושבה ולה מועצה מקומית, אף על פי שמבחינת גודל האוכלוסייה היא הייתה גדולה יותר מערים קטנות רבות בארץ.
למרות זאת החליטו ראשי היישוב לא להפוך לעיר ולשמור על צביון של מושבה.
במהלך אותו העשור גדלה אוכלוסיית המושבה בצורה משמעותית ולכן, למרות אותה ההתעקשות, בית הספר התיכון הוותיק היחיד ביישוב (תיכון רוטברג) הגיע לתפוסה מלאה והיה צורך לפתוח בית ספר תיכון חדש.
בתחילת שנות השמונים החלו במועצה בצעדים מעשיים.
נמצא מקום פנוי בקצה הצפוני של המושבה בפינת הרחובות אוסישקין ויבנה.
ההצעה לקרוא לתיכון על שם שר החינוך לשעבר הייתה של יו"ר ועד החינוך במועצה המקומית, אברהם רוכלי.
התיכון נבנה אף על פי שלא היה מספיק מקום ל-3 השכבות, ולכן כל שכבה נאלצה פעמיים בשבוע ללמוד במבנה שנקרא "קריית הצעירים" שנמצא בקצה השני של המושבה, בכיתות ללא לוח.
כיתה אחת בכל שכבה למדה בקביעות בבית הכנסת הקטן שבמבנה זה.
צוות ההקמה כלל אנשי חינוך מקומיים וותיקים, ולמנהל הראשון נבחר אלי עיון, שקודם לכן ניהל את התיכון המקיף בדימונה במשך כעשור וחצי.
המחזור הראשון שסיים את לימודיו בקיץ 1987 מנה שמונה כיתות, מתוכן כיתת אומנות אחת.
כמאתיים ושישים בוגרות ובוגרים סיימו את המחזור הראשון, ביניהם ארבעה בלבד שלא היו תושבי רמת השרון.
בשנים הראשונות לפעילותו של בית הספר הנהיג מנהלו הראשון מסורת של עריכת יום עיון שנתי סביב מורשתו של יגאל אלון שעל שמו נקרא בית הספר.
כמו כן הנהיג לימודי נהיגה לתלמידים במסגרת בית הספר.
עם השלמת בניית כל הכיתות לא היה עוד צורך בנסיעה לקריית הצעירים וכל שלושת המחזורים למדו באותו המבנה.
שטחו של בית הספר התרחב במהלך שנות ה-90 וכלל גם אולם ספורט ומגרשי ספורט, אף על פי שהתרחבות זו הייתה בניגוד לדעתם של כמה מתושבי הבתים הסמוכים.
עם התרחבות שטח בית הספר הוחלט להעביר אליו גם את הקונסרבטוריון המקומי למרות הבטחת ראש המועצה אפרים חירם במהלך מערכת הבחירות המקומית שלא יעשה זאת.
כמו כן עבר לתחומי בית הספר גם המתנ"ס המקומי שנקרא מעכשיו בשם "מגוונים אלון".
במקביל החלו מגמות האמנות להתפרסם ברחבי הארץ.
סרטי תלמידי מגמת הקולנוע התחרו בפסטיבלים, והצגות של מגמת התיאטרון של תיכון אלון נטלו חלק בפסטיבל עכו.
לעומת המחזור הראשון שרק בודדים מבוגריו לא היו תושבי המושבה, פרסומו של בית הספר גרם לכך שתלמידים רבים מיישובים אחרים ביקשו ללמוד בתיכון.
הביקוש הביא לפתיחת כיתת אמנות נוספת.
בתחילת המאה העשרים ואחת נכנס לתפקיד המנהל יהודה יעקבסון.
הוא ניהל את בית הספר עד 2018. החליפה אותו בתפקיד רבקה שמש.
בשנת 2020 מונתה אנדי קליסקי לתפקיד מנהלת בית הספר.
תיירי בורקאר הוא גנרל של ארמייה בצבא צרפת המשמש כראש מטה הכוחות המזוינים (מקביל לרמטכ"ל).
בורקאר נולד ב-30 ביולי 1964 בעיר דל , שם היה אביו מורה בבית ספר מקצועי.
הוא למד באקול פוליטקניק ואז במכינה הצבאית בלה מאן ובבית הספר הצבאי של אקס-אן-פרובאנס.
בשנים 1985–1988 למד באקדמיה הצבאית סן-סיר ואז בבית הספר לחי"ר במונפלייה.
ב-1989 הוצב ברגימנט הצנחנים השני של לגיון הזרים הצרפתי.
הוא השתתף במשימות השכנת שלום בעיראק, יוגוסלביה, צ'אד וגבון.
בין 2002–2004 הוא היה ראש חטיבת המבצעים של הצבא הצרפתי בגיאנה הצרפתית.
ב-2005 הוא הוצב במטה הכללי.
ב-2006 הוא השתתף במבצע ליקורן בחוף השנהב, ובין 2007–2008 השתתף בשתי משימות באפגניסטן.
ב-2008 הוא מונה למפקד הבריגדה השלישית של לגיון הזרים בג'יבוטי, וב-2010 החל למלא תפקידי מטה בכירים במטה הכללי, וב-2018 מונה למפקח של כוחות היבשה.
מינויו עורר שערורייה קטנה מכיוון שהוכרז בהפתעה בנאום של שרת ההגנה פלורנס פרלי בלי שיצאה על כך הודעה רשמית לפני כן.
ב-30 בנובמבר 2019 הוא חולל שערורייה נוספת כאשר פרסם מכתב גינוי נגד ריס , מנהל ההוצאה לאור של העיתון הסאטירי "שרלי הבדו", אשר פרסם קריקטורות שלעגו למותם של 13 חיילים צרפתים בהתנגשות שני מסוקים במאלי במהלך מבצע ברקאן נגד המדינה האסלאמית.
ב-22 ביולי 2021 מונה לראש מטה הכוחות המזוינים (מקביל לרמטכ"ל) במקומו של פרנסואה לקואנטר.
תיירי וינרון נולד וגדל בעיירה ז'נווילייה במחוז או-דה-סן שבצרפת.
באליפות אירופה באתלטיקה באולם, שנערכה בווינה, אוסטריה בפברואר 1979 סיים לא תוצאה בכך שלא עבר את הגובה ההתחלתי.
באליפות אירופה לנוער שנערכה באוגוסט בבידגושץ' שבפולין, זכה וינרון במדליית ארד בתוצאה של 5.40 מטר אחרי ולדימיר פוליאקוב (5.40 מטר) ואלכסנדר קרופסקי (5.40 מטר), שניהם מברית המועצות.
באליפות אירופה באולם, שנערכה בזינדלפינגן שבמערב גרמניה במרץ 1980 סיים במקום תשיעי בקפיצה במוט בתוצאה של 5.40 מטר.
בתחרות שנערכה בפריז ב-1 ביוני אותה שנה קבע בקפיצה במוט שיא עולם חדש של 5.75 מטר, שיפור של 3 ס"מ לשיא בן 3 השבועות של ולדיסלב קוזקייביץ' מפולין.
חודש לאחר מכן, בתחרות נוספת, שנערכה בליל, צרפת ב-29 ביוני השווה את שיאו העולמי (5.75 מטר).
שבועיים לאחר מכן, נשבר שיאו על ידי פיליפ הוביון מצרפת (5.77 מטר).
באולימפיאדת מוסקבה סיים במקום שביעי בקפיצה במוט בתוצאה של 5.45 מטר.
באליפות אירופה באולם שנערכה בגרנובל, צרפת במרץ 1981, זכה במדליית זהב בקפיצה במוט בתוצאה של 5.70 מטר לפני אלכסנדר קרופסקי (5.65 מטר) וז'אן-מישל בלו מצרפת (גם הוא 5.65 מטר).
בתחרות שנערכה ביוני, במקון, צרפת, קבע בקפיצה במוט שיא עולם חדש של 5.80 מטר, שיפור של 2 ס"מ לשיא בן השנה של ולדיסלב קוזקייביץ'.
שיא זה נשבר 6 ימים לאחר מכן על ידי ולדימיר פוליאקוב (5.81 מטר).
באוניברסיאדה, שנערכה ביולי בבוקרשט, רומניה, סיים במקום רביעי בקפיצה במוט בתוצאה של 5.60 מטר.
באליפות אירופה, שנערכה בספטמבר באתונה, יוון סיים במקום חמישי בקפיצה במוט בתוצאה של 5.50 מטר.
באליפות אירופה באולם, שנערכה בבודפשט שבהונגריה במרץ 1983 סיים לא תוצאה בכך שלא עבר את הגובה ההתחלתי.
באוניברסיאדה, שנערכה ביולי באדמונטון, קנדה, זכה במדליית כסף בקפיצה במוט בתוצאה של 5.60 מטר, אחרי קונסטנטין וולקוב מברית המועצות (5.65 מטר) ולפני ג'ף וורד מארצות הברית (5.50 מטר)
באליפות העולם, שנערכה באוגוסט בהלסינקי, פינלנד, סיים במקום שמיני בקפיצה במוט בתוצאה של 5.40 מטר.
בתחרות שנערכה ברומא שבאיטליה בספטמבר קבע וינרון שיא עולמי בתוצאה של 5.83 מטר בקפיצה במוט והיא מהווה שיפור של ס"מ לשיא הקודם שקבע פייר קינו מצרפת בתחרות שנערכה בקלן שבגרמניה באוגוסט אותה השנה.
שיא זה נשבר במאי 1984 על ידי סרגיי בובקה מברית המועצות (5.85 מטר) בתחרות שנערכה בברטיסלאבה שבצ'כוסלובקיה.
באליפות אירופה באולם שנערכה בגטבורג, שוודיה, זכה במדליית זהב בקפיצה במוט בתוצאה של 5.85 מטר, לפני חברו לנבחרת פייר קינו (5.75 מטר) ואלכסנדר קרופסקי (5.60 מטר).
באולימפיאדת לוס אנג'לס זכה ביחד עם ארל בל מארצות הברית, במדליית ארד בקפיצה במוט בתוצאה של 5.60 מטר אחרי פייר קינו (5.75 מטר) ומייק טאלי מארצות הברית (5.65 מטר).
בתחרות שנערכה ברומא, איטליה באוגוסט אותה שנה קבע בקפיצה במוט שיא עולם חדש של 5.91 מטר, שיפור של 1 ס"מ לשיא בן השבועיים של סרגיי בובקה בברית המועצות.
באותה תחרות שבר סרגיי בובקה את שיאו של וינרון כשקבע שיא עולם חדש בתוצאה של 5.94 מטר.
במשחקים העולמיים באולם, שנערכו באוגוסט בפריז, זכה במדליית כסף בקפיצה במוט בתוצאה של 5.70 מטר, אחרי סרגיי בובקה (5.75 מטר) ולפני וסילי בובקה מברית המועצות (5.60 מטר).
באליפות אירופה, שנערכה באוגוסט בשטוטגרט, מערב-גרמניה הוא לא הצליח לעבור את הגובה ההתחלתי.
באליפות אירופה באולם שנערכה בלייווה , צרפת בפברואר 1987 זכה במדליית זהב בקפיצה במוט בשיא תחרות חדש של 5.85 מטר, לפני פרנץ סלברט מצרפת (5.85 מטר) ומריאן קולסה מפולין (5.80 מטר).
באליפות העולם באולם, שנערכה באינדיאנפוליס, אינדיאנה, ארצות הברית במרץ אותה שנה הוא זכה במדליית ארד בתוצאה של 5.80 מטר, אחרי סרגיי בובקה (5.85 מטר) וארל בל (5.80 מטר).
באליפות העולם שנערכה ברומא באוגוסט אותה שנה הוא זכה במדליית כסף בקפיצה במוט בתוצאה של 5.80 מטר אחרי סרגיי בובקה (5.85 מטר) ולפני רודיון גטאולין מברית המועצות (5.80 מטר).
באולימפיאדת סיאול סיים במקום חמישי בקפיצה במוט בתוצאה של 5.70 מטר.
באליפות אירופה באולם שנערכה בגלאזגו, סקוטלנד במרץ 1990 זכה במדליית ארד בקפיצה במוט ביחד עם הרמן פרינגר מאוסטריה, בתוצאה 5.70 מטר, אחרי רודיון גטאולין] (5.80 מטר) וגריגורי יגורוב מברית המועצות (5.75 מטר).
באליפות אירופה שנערכה בספליט, יוגוסלביה בסוף אוגוסט אותה שנה הוא לא הצליח לעבור את הגובה ההתחלתי.
באליפות העולם, שנערכה בטוקיו, יפן, סיים במקום שישי בקפיצה במוט בתוצאה של 5.60 מטר.
באליפות העולם באולם שנערכה בטורונטו, קנדה במרץ 1993 הוא לא הצליח לעבור את הגובה ההתחלתי.
במשחקי הים התיכון, שנערכו בלנגדוק-רוסיון, צרפת ביוני אותה שנה הוא זכה במדליית כסף בקפיצה במוט בתוצאה של 5.50 מטר, אחרי סטאוורוס טסיטוראס מיוון (5.55 מטר) ולפני ז'אן גלפיון מצרפת (5.35 מטר).
תיירי רנדאל קורייה (בפורטוגזית: Thierry Rendall Correia; נולד ב-9 במרץ 1999 באמדורה שבפורטוגל) הוא כדורגלן פורטוגזי המשחק בעמדת המגן הימני בקבוצת ולנסיה מלה ליגה.
קורייה גדל במחלקת הנוער של ספורטינג ליסבון.
ב-29 בנובמבר 2018 ערך את הופעת הבכורה שלו בקבוצה הבוגרת של המועדון, בניצחון 6-1 על קרבאך במסגרת שלב הבתים של הליגה האירופית לעונת 2018/2019. ב-11 באוגוסט 2019 ערך את הופעת הבכורה שלו בליגת העל הפורטוגלית, בתיקו 1-1 נגד מאריטימו במסגרת המחזור הראשון לעונת .
ב-2 בספטמבר 2019 חתם קורייה על חוזה לחמש עונות בוולנסיה מלה ליגה.
ב-25 בספטמבר ערך את הופעת הבכורה שלו במועדון, בתיקו 3-3 נגד חטאפה במסגרת המחזור השישי בליגה לעונת 2019/2020.
קורייה היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת 2021.
תיירי וינסטון ז'ורדן אמברוז הוא כדורגלן צרפתי-גוואדלופי המשחק בעמדת החלוץ בקבוצת קורטרייק מליגת העל הבלגית ובנבחרת גוואדלופ.
אמברוז גדל במחלקות הנוער של אוסר ומנצ'סטר סיטי, ושיחק בקבוצות הבוגרות של מנצ'סטר סיטי, נאק ברדה, לאנס ומץ.
ב-24 ביולי 2021 חתם באוסטנדה מליגת העל הבלגית.
ב-15 באוגוסט 2023 חתם בקורטרייק.
ב-23 במרץ 2022 ערך אמברוז את הופעת הבכורה שלו בנבחרת גוואדלופ, בהפסד 2-0 לנבחרת כף ורדה במשחק ידידות.
ב-26 במרץ הבקיע את שער הבכורה שלו בנבחרת, בהפסד 4-3 לנבחרת מרטיניק במשחק ידידות.
תיירי גייל הוא כדורגלן ברבדוסי המשחק בעמדת קשר הכנף בקבוצת פיאסט גליביצה מליגת העל הפולנית ובנבחרת ברבדוס.
בשנת 2018 הצטרף גייל למחלקת הנוער של בודפשט הונבד.
הוא ערך 17 הופעות ליגה בקבוצה הבוגרת של המועדון במסגרת ליגת העל ההונגרית, בהן הבקיע שער אחד.
ב-2 ביולי 2022 חתם גייל בדילה גורי מליגת העל הגאורגית.
ב-29 באוגוסט 2023 חתם בראפיד וינה מליגת העל האוסטרית.
ב-25 במרץ 2018 ערך גייל את הופעת הבכורה שלו בנבחרת ברבדוס, בתיקו 0-0 נגד נבחרת ברמודה במשחק ידידות.
ב-5 בספטמבר 2019 הבקיע את שער הבכורה שלו בנבחרת, בניצחון 4-0 על נבחרת סנט מרטין במסגרת ליגת האומות של CONCACAF .
תיירנו איסיאגה בארי ארבאלו (בצרפתית ובספרדית: Thierno Issiaga Barry Arévalo; נולד ב-12 בינואר 2000 בסנטה קרוס דה טנריפה שבספרד) הוא כדורגלן ספרדי-גינאי המשחק בעמדת קשר הכנף בקבוצת אנוסיס נאון פאראלימני מליגת העל הקפריסאית, בהשאלה מפאפוס, ובנבחרת גינאה.
בארי גדל במחלקת הנוער של טנריפה, ובשנת 2018 החל לשחק בקבוצות המילואים של המועדון.
ב-23 באפריל 2021 חתם על חוזה חדש במועדון.
ב-4 בספטמבר ערך את הופעת הבכורה שלו בקבוצה הראשונה של המועדון, בניצחון 2-0 על פונפראדינה במסגרת המחזור הרביעי בליגה הספרדית השנייה לעונת .
ב-1 בספטמבר 2022 הושאל ל-SD לוגרונייס מהפרימרה דיוויסיון RFEF.
ב-13 בספטמבר 2023 חתם בארי באקריטאס חלוראקאס מליגת המשנה הקפריסאית.
הוא ערך 21 הופעות ליגה במדי המועדון, בהן הבקיע עשרה שערים.
ב-1 ביולי 2024 חתם בפאפוס מליגת העל הקפריסאית, וב-22 באוגוסט הושאל לאנוסיס נאון פאראלימני, גם היא מליגת העל הקפריסאית.
בארי נולד בסנטה קרוס דה טנריפה שבספרד לאב גינאי ולאם ספרדייה.
ב-19 במרץ 2022 זומן לסגל נבחרת גינאה לקראת משחקי הידידות נגד נבחרות דרום אפריקה וזמביה.
ב-25 במרץ ערך את הופעת הבכורה שלו בנבחרת, בתיקו 0-0 נגד נבחרת דרום אפריקה.
תיירנו ממאדו בארי הוא כדורגלן צרפתי המשחק בעמדת החלוץ באברטון מהפרמייר ליג.
בארי נולד בליון שבצרפת למשפחה ממוצא גינאי.
הוא גדל במחלקת הנוער של טולון, ובשנת 2021 עבר לסושו והחל לשחק בקבוצת המילואים של המועדון.
ב-6 ביולי 2022 חתם בספורטקרינג בוורן מליגת המשנה הבלגית.
הוא ערך 31 הופעות ליגה במדי המועדון, בהן הבקיע 20 שערים.
בזל מליגת העל השווייצרית, במדיה ערך 38 הופעות ליגה והבקיע 14 שערים.
ב-21 באוגוסט 2024 חתם בארי על חוזה לחמש שנים בוויאריאל מלה ליגה.
ב-23 באוגוסט ערך את הופעת הבכורה שלו במועדון, בניצחון 2-1 על סביליה במסגרת המחזור השני בליגה לעונת 2024/2025. ב-26 באוגוסט הבקיע את שער הבכורה שלו בליגה, בניצחון 4-3 על סלטה ויגו במסגרת המחזור השלישי בליגה.
ב-9 ביולי חתם בארי באברטון מהפרמייר ליג ל-4 שנים.
תיירנו באלדה הוא כדורגלן צרפתי המשחק בעמדת המגן הימני בקבוצת טרואה מליגת המשנה הצרפתית.
באלדה נולד בצרפת לאב גינאי ולאם סנגלית.
בן דודו הוא הכדורגלן הסנגלי ויטו בדיאנה .
באלדה גדל במחלקות הנוער של AJ Limeil Brevannes, סנאר-מואזי ופריז סן-ז'רמן.
ב-30 ביוני 2020 חתם על חוזה מקצועני ראשון בפריז סן-ז'רמן.
ב-13 ביולי 2021 הושאל ללה האבר מליגת המשנה הצרפתית.
הוא ערך 31 הופעות ליגה במהלך תקופת ההשאלה.
ב-9 באוגוסט 2022 חתם באלדה בטרואה מליגת העל הצרפתית.
ב-14 באוגוסט ערך את הופעת הבכורה שלו במועדון, בהפסד 3-0 לטולוז במסגרת המחזור השני בליגה לעונת 2022/2023. הוא ערך 31 הופעות ליגה בעונה זו, שהסתיימה בירידתה של טרואה לליגה הצרפתית השנייה.
תיירות שואה היא תחום בתיירות המתמקד בביקור באתרי הנצחה הקשורים להשמדת יהודי אירופה במהלך השואה במלחמת העולם השנייה.
אתרים אלה כוללים מחנות ריכוז ומחנות השמדה שהפכו למוזיאונים לאומיים ואתרי זיכרון.
תיירות זו שייכת לקטגוריה של תיירות שורשים, בעיקר במרכז אירופה, וכן לקטגוריה רחבה יותר של תיירות אפלה, העוסקת בביקור באתרי מוות ואסון.
המונח שואה באנגלית Holocaust שהפך לנפוץ בעולם בסוף שנות ה־50 מקורו ביוונית: הולוקאוסטון, כינוי לקורבן עולה שנשרף כליל לאל.
בעת המודרנית הוא משמש לתיאור השמדתם השיטתית של שישה מיליון יהודים על ידי גרמניה הנאצית בשטחי הכיבוש הנאצי בשנים 1933–1945. המונח מתייחס לעיתים גם לרצח של חמישה עד שבעה מיליון בני מיעוטים לא-יהודיים שנרצחו על ידי הנאצים באותה תקופה.
המונח "תיירות אפלה" נטבע לראשונה בשנת 1996. לפי החוקר פי.
סטון, קיימת הבחנה בין רמות שונות של תיירות אפלה, במסגרת מה שהוא מכנה "ספקטרום התיירות האפלה":
הספקטרום מסייע בזיהוי העוצמה של גם ההיצע וגם הצריכה.
התיירות האפלה ביותר מאופיינת בהתמקדות חינוכית, רקע היסטורי, אותנטיות של המקום (ללא כוונה מסחרית), ותשתית תיירותית מצומצמת.
לעומת זאת, תיירות מהסוג הבהיר ביותר מאופיינת בגישה בידורית, מסחור, חוסר אותנטיות, כוונה מסחרית, ותשתית תיירותית ענפה.
פרופ' ויליאם מיילס מציין כי מוות ואירועים אלימים – שמועברים בין דורות באמצעות שורדים ועדים – הם "אפלים" יותר מאירועים אחרים.
עוד הוא מציין שרמת האפלה של אתר תיירות עשויה להיות תלויה גם ברקע האישי של התייר.
סטון מבחין בין שבעה סוגים של "ספקים אפלים", אשר מרכיבים את מוצר וחוויית התיירות האפלה.
המודל שלו מדגים את התיירות האפלה כתופעה רב-ממדית, כאשר מחנה ההשמדה אושוויץ בירקנאו נחשב, אולי, לאתר האפל ביותר במונחים של השפעה.
"Dark Camps of Genocide" הם אתרים שבהם התרחשו בפועל מעשי רצח עם ואלימות – כולם נכללים בקטגוריה זו.
אושוויץ היה מחנה ההשמדה הנאצי הגדול ביותר במלחמת העולם השנייה, והוא ממוקם בראש רשימה זו.
אתרי שואה בדרך כלל מסתמכים על מימון ממשלתי.
בין שבעת הספקים הנוספים נמנים גם אתרי מלחמות ושדות קרב (Dark Conflict Sites), אתרי זיכרון (Dark Shrines), בתי קברות של אישים מפורסמים (Dark Resting Places), בתי כלא ובתי משפט (Dark Dungeons), תערוכות בנושא מוות וסבל (Dark Exhibitions), ואתרי תיירות המודגשים כאתרים בידוריים (Dark Fun Factories).
אתרי תיירות שואה קשורים לתופעה "זיכרון הפוסט-טראומטי" ולזהות תרבותית, כאשר הזיכרון הפוסט-טראומטי מהווה רכיב מרכזי במניעים של תיירים יהודים לפקוד את האתרים.
מריאן הירש מגדירה את המושג כך:
הזיכרון הפוסט-טראומטי מבטא את הקשר בין שורדי שואה לדורות שלאחריה, בניסיון לשמר ולהעביר את חוויית השואה.
מחקרים ראשונים על "דור שני" החלו להתפרסם בשנות ה-70. לדוגמה, ספרה של הלן אפשטיין משנת 1979, *Children of the Holocaust: Conversations with Sons and Daughters of Survivors*, כולל ראיונות עם ילדים של ניצולים מכל רחבי העולם.
זהותם של חלק מילדי השורדים תלויה באופן ישיר בחוויית השואה של הוריהם.
ביקורים יהודיים באתרים אלה נעשים לעיתים כחיפוש אחר שורשי הזהות.
אריקה לרר רואה בחיפוש הזהות היהודית "אמצעי להשתלב בזרם המשפחתי, הקהילתי וההיסטורי שממנו מרגישים מנותקים".
רבים מהסיורים היהודיים נעשים על מנת ליצור חיבור בין שורדי שואה ובני הדור השני לבין מקום או זהות לא-מוכרים.
לאחר סיום השלטון הקומוניסטי בפולין, הפכה המדינה ליעד פופולרי עבור מסעות שורשים יהודיים.
אף על פי שלרבים מהתיירים אין קשר ישיר לשואה, סיורי שואה רבים מבקרים באתרי שואה אותנטיים, כגון בתי קברות ומתקני שריפה.
שני היעדים המרכזיים בתיירות השואה הם פולין וישראל.
האנתרופולוג ג'ק קוגלמאס תיאר את הקשר בין שתי המדינות בגישה של "הצגה טקסית" של משלחות שואה קבוצתיות.
בישראל הוקמה בשנת 1988 תוכנית מצעד החיים, המארגנת מסעות שואה לבני נוער.
מדי שנה שולחת התוכנית אלפי צעירים מיותר מ-50 מדינות לפולין ולישראל.
פולין היא אחת המדינות הפופולריות ביותר לתיירות שואה, בין היתר בשל ריבוי מחנות ההשמדה שבה.
ערב מלחמת העולם השנייה הייתה בפולין הקהילה היהודית הגדולה ביותר באירופה, שממנה נרצחו מעל משלושה מיליון יהודים, כ-90% מהקהילה היהודית בפולין.
במרכז אירופה הקימו שלטונות הכיבוש הנאצי מחנות עבודה והשמדה בשלהי שנות ה-30 ובתחילת שנות ה-40. רבים מהמחנות הללו נבנו בפולין, כאשר אושוויץ היה הראשון והגדול שבהם.
בין השנים 1941–1944 הוקמו בפולין הכבושה מחנות השמדה נוספים: מיידנק (בלובלין), בירקנאו (בברז'ינקה), טרבלינקה (ליד הכפר טרבלינקה), בלז'ץ (דרום-מזרחית ללובלין), סוביבור (ליד הכפר סוביבור) וחלמנו (ליד הכפר חלמנו נאד נרם).
תיירות שואה, על אף שהיא תופעה חדשה יחסית, ספגה ביקורת.
העיתונאי הפולני והאקטיביסט היהודי קונסטנטי גבּרט ציין:
האנתרופולוג ג'ק קוגלמאס כתב כי המסעות האמריקאיים לפולין, בחסות משרד החינוך הישראלי, מקדמים את המוות ולא את החיים, משום שאתרי השואה מאפשרים חיבור רגשי חזק לזהות מיתולוגית.
באותו הקשר, המסרים התעמולתיים שמועברים לתלמידים על ידי מארגני המסעות נחשבים ללאומניים ולא אוניברסליים, והשפעתם ניכרת גם כלפי הרגש כלפי הפלסטינים.
ביקורת שפורסמה באתר Israeli News and Opinion התמקדה בהיבט הכלכלי של המסעות, וחלק מהכותבים קראו לחרם כללי על אתרי זיכרון לשואה בפולין.
במטרה למנוע את זרימת הכספים מפעילות התיירות, רבנים בולטים קראו ליהודים להימנע מלבקר בפולין – גם כאשר מדובר אך ורק בהשתתפות במצעד החיים.
חלופה לתיירות השואה: תיירות שורשים
תיירות שורשים (לעיתים נקראת גם "תיירות קווסט") היא סוג של תיירות תרבותית ואתנוגרפית המתמקדת במורשת היהודית ובהשמדה כטרגדיה היסטורית.
המונח נטבע לראשונה על ידי א.
תיירות זו שונה מתיירות שואה בכך שהיא ממוקדת בהיבט הטראגי של המורשת היהודית.
לרוב מדובר בצאצאים של ניצולי שואה
הם נוסעים לבד או עם חברים קרובים ובני משפחה
יש להם זיכרון בין-דורי חזק (postmemory)
מטרתם היא לגלות את הסיפור האישי ולהתעלות מעל אידאולוגיה קהילתית.
ישנן שלוש קהילות מרכזיות באינטרנט העוסקות בנושאים הקשורים ליהדות, ובעיקר בתיירות שואה בגרמניה ובמרכז אירופה.
על פי תיאורם של ג'פרי פודושן וג'יימס האנט, הקהילות הן:
אירועים יהודיים עדכניים – פורום שפונה בעיקר לציבור היהודי בצפון אמריקה ובישראל, עם אלפי פרסומים העוסקים באירועים עולמיים ובחדשות יהודיות מהעיתונות הבינלאומית.
יהדות דתית – קהילה המונה למעלה מארבעת אלפים יהודים אורתודוקסים ושמרנים מארצות הברית, אשר עוסקת בהפצת היהדות בעולם.
הקהילה מחולקת לקבוצות לפי אזורים גאוגרפיים, ופורסמו בה למעלה ממיליון הודעות.
לפי הארכיון שלה, השואה בהקשר של תיירות היא אחד הנושאים הנידונים ביותר.
חדשות ודעות מישראל – אתר המורכב מיהודים החיים בישראל וסביבתה, ומביא דיונים בנושאים אקטואליים מתוך העיתונות הישראלית והיהודית.
תיכון ברונקס למדעים הוא בית ספר על יסודי ציבורי ייעודי השוכן ברובע הברונקס, בעיר ניו יורק.
בית הספר מופעל על ידי מחלקת החינוך של עיריית ניו יורק.
הקבלה לבית הספר כרוכה במעבר מבחן הקבלה המיוחד לבתי ספר תיכוניים ייעודיים.
תיכון ברונקס למדעים נוסד בשנת 1938 כבית ספר תיכון מיוחד למדעים ומתמטיקה לבנים, בהחלטת הוועדה למדיניות חינוכית של העיר ניו יורק.
מנהלו הראשון של בית הספר היה ד"ר מוריס מייסטר .
בתחילת דרכו בית הספר שכן במבנה גותי עתיק בפינת בשדרת קרסטון ורחוב 184, ובשנתו הראשונה למדו בבית הספר כ-150 תלמידי כיתה ט' ו-250 תלמידי כיתה י'.
בשנת 1946, כתוצאה ממאמציהם של מנהל בית הספר וועד ההורים, בית הספר הפך למעורב, מה שאיפשר גם לבנות העיר ניו יורק הזדמנות שווה ללמוד חינוך איכותי בבית ספר תיכון ייעודי, שנמנע מהן עד אז.
בשנת 1958, לאחר 20 שנה כמנהל בית הספר, סיים מייסטר את תפידו והוחלף על ידי אחד המורים, ד"ר אלכסנדר טאפל.
שנה לאחר מכן, במרץ 1959, עבר בית הספר לבניין חדש ברחוב 205 ליד שדרות בדפורד פארק.
הבניין החדש צויד בכיתות לימוד, מעבדות ואולפנים מודרניים, ומעל הכניסה הראשית הוצג ציור קיר בגובה 19 מטרים, המתאר דמויות מרכזיות בהיסטוריה של המדע כמו מארי קירי וצ'ארלס דרווין תחת ידיו המגוננות של דמות אלוהית המייצגת ידע, עם ציטוט זה מאת ג'ון דיואי:
בחגיגות 25 שנים לבית הספר, ביוני 1963, נשיא ארצות הברית דאז, ג'ון פ.
קנדי ציין את בית הספר כ"דוגמה משמעותית ופורצת דרך לתוכנית מיוחדת המוקדשת לפיתוח תלמידים מחוננים בתחומי המדעים והמתמטיקה".
תוכנית הלימודים בבית הספר מכוונת מראש כהכנה ללימודים אקדמיים במכללה, וכוללת ארבע שנים של לימודי מדעים, אנגלית ומדעי החברה; שלוש שנים של לימודי מתמטיקה; שנתיים או שלוש שנות לימוד שפה זרה; ושנה של לימודי אמנות.
התוכנית כוללת קורסי חובה ומבחר רחב של כ-100 קורסי בחירה, כולל שיעורים למצטיינים המהווים עבור התלמידים תחליף לקורסים בסיסים במדעים (בעיקר ביולוגיה, מתמטיקה, מדעי הסביבה ופסיכולוגיה) המוצעים במכללות.
תלמידי כיתה ט' נדרשים ללמוד במשך סמסטר אחד לפחות קורסים באוריינות מחקרית והנדסה, ואילו תלמידי כיתה י' נדרשים ללמוד למשך סמסטר אחד קורסים במדעי המחשב וברטוריקה.
כמו כן נדרשים התלמידים לארבע שנות לימוד של השפה האנגלית וספרות אנגלית, כהכנה לבחינות הנדרשות לקבלה ללימודים במכללות.
תחומית נוספים בהם מוצעים קורסים הם: היסטוריה אמריקאית, כתיבה יצירתית, היסטוריה אירופאית, היסטוריה כללית, ממשל ופוליטיקה, כלכלה, גאוגרפיה, לימודי שואה, ושיעורים במנהיגות והתדיינות, וכן סמסטר אחד או שניים של לימודי אמנות (דרמה, מוזיקה ואומנויות).
בית הספר זכה להכרה בינלאומית.
בשנת 2020, דירג העיתון ניוזוויק את בית הספר במקום הרביעי מתוך 5,000 בתי הספר התיכוניים המובילים בארצות הברית (ציבוריים ופרטיים).
רבים מבוגרי בית הספר הגיעו להישגים מרשימים בחייהם המקצועיים, כולל זוכי פרס נובל ופרסים יוקרתיים אחרים, וכן הרבה מאוד אנשי ממשל בכירים.
ראו גם: :קטגוריה:בוגרי תיכון ברונקס למדעים.
תיכון חדש על שם יצחק רבין הוא בית ספר תיכון בתל אביב הממוקם בדרך נמיר 81.